
Republika Hrvatska
Općinski sud u Rijeci
Prekršajni odjel
Poslovni broj Pp Ikp-1423/2023-12

R E P U B L I K A  H R V A T S K A

R J E Š E NJ E

Općinski sud u Rijeci, po sucu Sanji Crljen Mrvoš uz sudjelovanje Maje Lekić kao zapisničara, u prekršajnom postupku protiv osuđene Marine Grgić Poli, zbog prekršaja iz članka 45. stavka 1. i drugih Zakona o sigurnosti prometa na cestama (Narodne novine broj 67/08, 48/10, 74/11, 80/13, 158/13, 92/14, 64/15, 108/17, 70/19, 42/20, 85/22, 114/22 dalje: ZSPC), dana 28. srpnja 2026.,

r i j e š i o  j e

Na temelju članka 14. stavka 1. Prekršajnog zakona (Narodne novine broj 107/07, 39/13, 157/13, 110/15, 70/17, 118/18 i 114/22, dalje: PZ) obustavlja se izvršenje prekršajno pravne sankcije, novčane kazne izrečene presudom Općinskog suda u Rijeci poslovni broj Pp -5474/2022 od 06. travnja 2023., u odnosu na osuđenu Marinu Grgić Poli.

Obrazloženje


1. Presudom Općinskog suda u Rijeci poslovni broj Pp -5474/2022 od 06. travnja 2023. osuđenici je izrečena novčana kazna. Presuda je postala pravomoćna istoga dana, 06. travnja 2023, a izvršna 09. kolovoza 2023.

2. Rješenjem naslovnog suda poslovni broj Pp Ikp-1423/2023 od 14. studenog 2025. neplaćena novčana kazna u iznosu od 540,00 eura zamijenjena je radom za opće dobro. Rješenje je postalo pravomoćno 27. siječnja 2026. 

2.1. Radi dostave naredbe o upućivanju na izvršenje rada za opće dobro zakazana su ročišta 04. ožujka 2026. i 18. ožujka 2026. na koja osuđenica nije pristupila. 

3. Člankom 14. stavkom 1. PZ određeno je da se izrečena prekršajno pravna sankcija ne može se izvršiti kad od pravomoćnosti odluke kojom je izrečena, protekne tri godine.

4. S obzirom da je od dana pravomoćnosti odluke o prekršaju, 06. travnja 2023., proteklo više od tri godine, dana 06. travnja 2026. nastupila je zastara izvršenja prekršajno pravnih sankcija zbog čega je postupak izvršenja obustavljen.


5. S obzirom na navedeno valjalo je odlučiti kao u izreci rješenja.

U Rijeci 28. srpnja 2026.

Zapisničar							Sudac

Maja Lekić, v.r.						Sanja Crljen Mrvoš, v.r.



UPUTA O PRAVU NA ŽALBU
Protiv rješenja stranke i osobe čija su prava povrijeđena mogu podnijeti žalbu. Žalba se podnosi ovome sudu u roku 3 (tri) dana od dana dostave rješenja u dovoljnom broju primjeraka za prvostupanjski i drugostupanjski sud. O žalbi odlučuje Visoki prekršajni sud Republike Hrvatske.



DNA:
- ovlašteni tužitelj Postaja prometne policije Rijeka  
- osuđenica


Za točnost otpravka - ovlašteni službenik
Maja Lekić

